Eesti omariikluse saavutamine leidis aset keerulises ajaloolises situatsioonis. Venemaal algas 1917. aasta märtsis (vana kalendri järgi veebruaris) revolutsioon, mis viis keisrivõimu kukutamiseni ja Venemaa Vabariigi loomiseni. Novembris (vana kalendri järgi oktoobris) toimus omakorda oktoobrirevolutsioon, millega bolševikud kukutasid Ajutise Valitsuse ja asutasid Venemaa Nõukogude Vabariigi. Venemaa sündmused panid tegutsema ka Saksamaa, mis otsustas rüütelkondade palvel Eestimaa ja Liivimaa kubermangud oma kaitse alla võtta. Nende sündmuste tormis õnnestus 1918. aasta veebruaris välja kuulutada iseseisev Eesti Vabariik.
#000000
Käesolevate ridade kirjutaja mäletab oma lapsepõlvest kuulnud olevat külapoliitikute unistusi Eesti iseseisvuse võimalusist ja Maailmasõja puhkedes olid need jutud vist küll kõikides linnades intelligentsi ringides tavalised, kusjuures vaieldi, kumma poole võit Eestit tema unistustele lähemale viiks. Vastutavad poliitikategelased muidugi ei saanud avalikult nii riskantsetel teemadel rääkida, ka puudusid veel võimalused unistuste realiseerimiseks.
#000002
Uus mõte ei oleks nii ruttu jõudnud pikaldase eestlase hinges küpseda, ta oli juba varemini rahva seas kodunenud.
#000003
See ongi Eesti Iseseisvuse saabumise üks iseloomustavamaid jooni, et mõte valmis ja küpses esmajoones rahva enda seas, kuni rahvusvaheline olukord võimaldas ka poliitikameestel temast kinni haarata.
#000004
Avinurme Koduloomuuseumis oli 1990. aastal loodud stend, mille põhjal ja väikeste täiendustega anname ülevaate omariikluse taastamisega seotud sündmustest 1917.–1918 aastal.
#000005
Petrogradis toimub autonoomia taotlemise toetuseks eestlaste meeleavaldus 40 000 osalejaga (neist u 10 000 eesti sõjaväelast).
#000007
Alustatakse Maapäeva valimiste korraldamist, mis toimus 5. juunil (23. mail vkj).
#000010
Vene sõjaväkke kutsutud eestlased hakkasid looma sisekorra kindlustamiseks rahvusväeosad. Hiljem koondati need Johan Laidoneri juhitavaks Eesti jalaväediviisiks.
#000012
Vene Ajutine Valitsus kinnitab rahvusväeosade põhimääruse.
#000013
Maapäev nendib, et Riia langemisega sakslaste kätte muutus Eesti küsimus rahvusvaheliseks. Jaan Tõnisson esineb omariikluse ideega.
#000014
Maapäev kuulutab enese kõrgemaks võimuks.
#000016
Siinsed põllud ei suutnud rahvast toita ja seetõttu hangiti leiba puunõude valmistamisest, mille vastu laatadel vahetati vilja. Kauged laadasõidud laiendasid silmaringi ja ka poliitilisi teadmisi. Pikkadel sõitudel oli aega mõelda ja unistada tulevikust.Pärast tsaari kukutamist 1917. aasta veebruaris loodeti ka talupoegade unistuste täitumist – saada oma põllulapp –, kuid 14. juulil kokkutulnud Maapäev ei täitnud neid lootusi. Sellele pettumusele lisandusid veel jätkuv sõda ja taganeva tsaariarmee omavoli. 1917. aasta suvel hakkas ilmuma VSDT(b)P [bolševistlik Venemaa Sotsiaaldemokraatlik Töölispartei] Põhja-Balti organisatsiooni häälekandja “Maatamees”, mis kutsus talupoegi üles võitlema ise oma õiguste eest.Meie piirkonna kehvikute eesotsas oli Piilsi külast pärit Mihkel Sild. Ta oli sündinud endises Soldativälja kõlas Ülesoo talus. Peres oli 8 last, seetõttu tuli varakult tööle asuda. Mihkel Sild oli teadmistehimuline ja täiendas oma teadmisi iseõppimise teel. Ta valdas vene, saksa, inglise ja soome keelt. Sild oli alati nõus aitama, kui oli vaja kirjutada palvekirju või avaldusi.Kui 1917. aastal levisid kuuldused pöördelistest sündmustest Petrogradis, koondas Mihkel Sild siinsed talupojad võitluseks oma õiguste eest.24. novembril 1917 moodustati Avinurme Töörahva Nõukogu. Selle liikmeks valitud saadikud – neid oli 18 – avaldasid toetust Nõukogude võimule. Asuti ka tegusema: Pärniku kõrts kuulutati rahva omandiks ja kavatseti sinna luua algkool, ägedalt võideldi puskariajajatega, moodustati rahvamiilits ...Palju plaane jäi veel ellu viimata. Ei jõudnud ka kehvikutele maad anda, sest algas saksa okupatsioonivägede sissetung. Avinurme punakaardi salk osales saksa vägede tagasitõrjumises. Oli puudus relvadest, polnud väljaõpet ja seetõttu tuli taganeda. 1918. aasta novembri lõpus õnnestus veel mõneks kuuks võimule tulla, kuid ka seekord ei suudetud oma unistusi teostada.
#000018
“Manifest kõigile Eestimaa rahvastele” koostati Eesti Maapäeva Vanematenõukogu poolt 21. veebruaril 1918 ning loeti esmakordselt ette 23. veebruaril 1918 Pärnud, Endla teatri rõdult. Manifesti 24. veebruari versioon avaldati Riigi Teataja esimeses numbris 27. novembril 1918.
#000021
Avinurme valla piirides lükatakse enamlaste (Avinurme Töörahva Nõukogu) valitsus ümber, asemele asus Eesti kodanlik valitsus.
#000022
Avinurme oli sakslaste okupatsiooni all.
#000023
Avinurmes naases enamlaste valitsus, mis kestis 14. jaanuarini 1919.
#000025
Eesti demokraatilise Vabariigi kodanikuna tõotan pühalikult oma südame tunnistuse järele ustavaks jääda Eesti demokraatilisele Vabariigile ja tema riiklist võimu kandvale Ajutisele Valitsusele, kuni rahvas Eesti Asutava Kogu kaudu oma tahtmisele vastava riigikorra kindlaks on määranud ja maksma pannud. Pühalikult tõotan oma parema arusaamise ja südame tunnistuse järele, kõik minu peale pandud ja edaspidi pandavad kohustused ausasti ja õiglaselt täita, selle juures oma täit jõudu ja oskust, tarvilisel korral ka vara ja elu ohverdades isamaa ja rahva hea käekäigu kasuks ja Eesti demokraatilise korra loomiseks ja kaitseks.Kõigi selle teostamiseks kohustan ennast Eesti demokraatilise Vabariigi Ajutise Valitsuse ja tema poolt seatud võimude ees tõrkumata, sõnakuulmist üles näitama ja oma tõotust suguluse, sõpruse ja isikliste kasude peale vaatamata kindlaste pidama, teades, et vastasel korral mind vali nuhtlus ähvardab. Seda tõotan mina pühalikult ja kinnitan oma allkirjaga.Avinurme vallavanem: Mihkel Mägiabid: M. Koppel ja J. Välivalla sekretär: Oskar Jaagund
#000028
MTÜ Avinurme Ajavakk on Avinurme piirkonna ajaloo ja pärandkultuuri uurimiseks, talletamiseks ja tutvustamiseks ning Avinurme tuleviku kujundamiseks loodud vabaühendus.
#000029
MTÜ Avinurme Ajavakk on Avinurme piirkonna ajaloo ja pärandkultuuri uurimiseks, talletamiseks ja tutvustamiseks loodud vabaühendus.
#000030
Kui sul on Avinurme kultuurilugu või pärandkultuurseid oskuseid ja teadmisi puudutavaid materjale/teadmisi või mälestusi siinmail toimunust, mida tahad teistega jagada, võta meiega ühendust!
#000031